નડિયાદ, સેવાલિયા: સેવાલિયા નજીકના અંઘાડીના પુલ ઉપર ટ્રક રિક્ષા સાથે અથડાતા અંદર બેઠેલ મુસાફર મહિલાનું મોત નિપજ્યું હતું. અકસ્માત બાદ ટ્રક ડ્રાયવર ભાગવાની કોશિશ કરતા લોકોએ ટ્રકનો પીછો કર્યો હતો. આથી ડ્રાયવર ટ્રક મૂકીને ફરાર થઇ ગયો હતો. ઘઉંનો જથ્થો ભરીને અંઘાડી પુલ પરથી માતેલા સાંઢની જેમ પસાર થતી ટ્રક નં. જીજે 18 એટી 8552ના ચાલક ઇલ્યાસ પટેલે સ્ટેરીંગ પરનો કાબૂ ગુમાવતા ટ્રક રિક્ષા નં. જીજે 07 વાયવાય 1634 સાથે ધડાકાભેર અથડાઇ હતી.